Glineni škriljavac
Glineni škriljavac ili brusilovac, argilošist (od grčkih αργιλώ-argilo = glina + σχιστ-schist=rascijepljen)  je vrsta  škriljavca. 

To je sitnozrnata glinena sedimentna stijena, poznata po velikoj kalavosti, pa se lako lomi u tanke ploče velike čvrstoće plastičnosti i trajnosti.

Karakteristike 

Glineni škriljavac je prvi stadij geološke metamorfoze gline u stijene.

Oni se formiraju pri relativno niskim temperaturama i slabim tlakom, tektonskim procesima u litosferi od gline, ponekad pomješane sa pjeskom ili vulkanskom prašinom. 

Mogu biti crni, plavi, ljubičasti, crveni, zeleni ili sivi. Oni tamniji svoju boju duguju ugljiku ili fino usitnjenom željeznom sulfidu, crvenkasti i ljubičasti prisutnosti hematita (željezni oksid), a zelenkasti kloritu.  

Glavni minerali u Glinenom škriljavcu su tinjci (u nepravilnim listićima), klorit (u pahuljicama) i kvarc (u zrncima). 

Glineni škriljavci se odavno koriste u građevinarstvu, naročito kao krovni pokrov, umjesto crijepa. Oni se za potrebe građevinske industrije lome na ploče debele oko 7,5 cm. 

Najveća nalazišta (i kamenolomi) nalaze se u Sjedinjenim Američkim Državama u Pennsylvaniji i Vermontu.

Veliki proizvođači u Evropi su Španjolska, Francuska, Velika Britanija, Njemačka i Portugal, ali nalazišta Glinenih škriljavaca ima gotovo u svakoj zemlji.

Povezano 

 Škriljavac

Izvori

Vanjske veze 

 Slate na portalu Encyclopedia Britannica 
 Brusilovac na portalu Leksikografskog zavoda Miroslav Krleža 

Sedimentne stijene‎
Građevinski materijali